
Септембар 2026. године

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23 и 51/25) припремило извештај о спроведеном Конкурсу за суфинансирање проjеката производње медијских садржаја намењених особама са инвалидитетом у 2026. години.


1.  Основни подаци о Конкурсу
Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23 и 51/25), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24, 106/24 и 98/25), Уредбе о условима и критеријумима усклађености државне помоћи у области јавног информисања („Службени гласник РС” број 9/22) и Одлуке о расписивању конкурса за суфинансирање пројеката у области јавног информисања у 2026. години Број: 000068723 2026 13460 003 005 000 001 од 27. фебруара 2026. године расписало Конкурс за суфинансирање проjеката производње медијских садржаја намењених особама са инвалидитетом у 2026. години. Конкурс је био расписан у периоду од 1. марта 2026. године до 31. марта 2026. године, а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).
     Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

2. Намена Конкурса

Намена конкурса је пружања финансијске подршке производњи медијских садржаја који доприносе заштити интереса особа са инвалидитетом и остваривању права на јавно информисање, дефинисаног чланом 12. Закона о јавном информисању и медијима. 

3. Критеријуми за оцену пројеката

Критеријуми на основу којих су пројекти оцењивани су:
1) Мера у којој је предложена пројектна активност подобна да оствари јавни интерес у области јавног информисања, а посебно:
1. релевантност пројекта;
2. изводљивост пројекта;
3. праћење реализације пројекта;
4. капацитети предлагача пројекта;
5. доступност садржаја циљној групи;
6. буџет и оправданост трошкова.

2) Мера у којој се медиј путем кога ће бити реализован пројекат придржава професионалних и етичких стандарда:
1. да ли су медију путем којег ће бити реализован пројекат изречене мере од Савета за штампу, у последњих годину дана, због кршења професионалних и етичких стандарда;
 2. тежина прекршаја и учесталост понављања.

3.1  Ближи критеријуми за оцену пројеката

Јавним позивом су дефинисани ближи критеријуми, односно приоритетне теме:                                                                             
· употреба вештачке интелигенције као асистивне технологија; 
· унапређење социјално-економског и друштвеног положаја особа са инвалидитетом; 
· политичка партиципација и учешће особа са инвалидитетом у свим аспектима друштвеног живота; 
· инклузивно образовање; 
· самостални живот и укључивање у заједницу; 
· приступачност и универзални дизајн; 
· социјална заштита; 
· здравствена заштита; 
· заштита сексуалног и репродуктивног здравља; 
· превенција и заштита од дискриминације; 
· смањење ризика социјалне искључености; 
· заштита особа са инвалидитетом, посебно жена и деце са инвалидитетом од насиља и злостављања у породичном и институционалном окружењу; 
· професионална рехабилитација и запошљавање; 
· доступност јавних установа особама са инвалидитетом.
	
Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

4. Финансијски аспекти конкурса

[bookmark: _Hlk120789603]За реализацију Конкурса за суфинансирање проjеката производње медијских садржаја намењених особама са инвалидитетом у 2026. години опредељено је 25.000.000,00 динара. Средства су планирана на економским класификацијама: 14.000.000,00 на 424 - са које су додељена привредним друштвима и предузетницима и 11.000.000,00 на 481 - са које су додељена организација цивилног друштва, синдикатима и верским организацијама. 
Табела 1. Приказ опредељених средстава по економским класификацијама

	РБ
	Назив конкурса
	Економска класификација
	Износ средстава у РСД

	1.
	 Конкурс за суфинансирање пројеката производње медијских садржаја намењених особама са инвалидитетом
 
	424
	 14.000.000,00

	
	
	481
	  
11.000.000,00



	
	Укупно:
	
	 25.000.000,00




Учесници су за реализацију пројеката тражили укупно  146.160.052,00 динара, што је 6,11 пута више у односу на износ опредељених средстава за реализацију конкурса. 

Табела 2. Приказ опредељених и тражених средстава по конкурсима

	РБ
	Назив конкурса
	Тражена средства у 2025. години (у РСД)
	Тражена средства у 2026. години (у РСД)

	1.
	Конкурс за суфинансирање пројеката производње медијских садржаја намењених особама са инвалидитетом у 2026. години
	152.736.228,00
	146.160.052,00


[bookmark: _Hlk120790364]
            Најмањи износ средстава који је могао бити одобрен за суфинансирање пројекта је 500.000,00 динара, а највећи 2.000.000,00 динара.


5. Пријављени пројекти

[bookmark: _Hlk120790527]На Конкурс за суфинансирање проjеката производње медијских садржаја намењених особама са инвалидитетом у 2026. години путем ЈИС-а пристигло је укупно 158 пријава. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. Због неизвршења законске обавезе достављања наративног и финансијског извештаја, као и произведеног медијског садржаја за пројекте са претходних конкурса, решењем су одбачене две пројектне пријаве. Одбачене пројекте комисија није разматрала. 


6. Именовање и улога стручне комисије

[bookmark: _Hlk120790604]За Конкурс за суфинансирање проjеката производње медијских садржаја намењених особама са инвалидитетом у 2026. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 10 пријава кандидата за чланове комисије, од којих су 8 пријавa новинарских и медијских удружења и 2 пријаве теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката производње медијских садржаја намењених особама са инвалидитетом у 2026. години Број: 001491596 13460 003 005 012 002 од 21. марта 2026. године именовао петочлану комисију за оцену пројеката. 
             Већина чланова комисије именована је на предлог новинарских и медијских удружења. Решење о именовању чланова комисија доступно је на веб сајту Министарства информисања и телекомуникација на адреси: https://mit.gov.rs/extfile/sr/15696/Resenje8.pdf и на ЈИС-у https://jis.mit.gov.rs/grants/e07c6270-0a27-47f5-ae0e-d066b58489a9
Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима,  Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву којим је расписан конкурс и смерницама за дефинисање и правдање трошкова пројеката. 
Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима. Такође, члановима Комисије је указано да је у ЈИС-у администратор мера – Савет за штампу унео изречене мере за медије, што представља један од општих критеријума који се узима у обзир приликом оцењивања самих пројеката.
Након оцене сваког појединачног пројекта од стране свих чланова комисије бодови су  аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета. 
 
7. Подржани пројекти 
 
Одлуку о расподели средстава у виду решења, са образложењем, донео је министар, на основу предлога комисија. Од укупно разматраних 158 пројекaта подржано је 44, средствима у износу од 25.000.000,00 динара.
Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.
Један учесник коме је подржан пројекат у износу од 500.000,00 динара је одустао од реализације, те је додељено укупно 24.500.000,00 динара. Као разлог је наведено да одобрени износ средстава није довољан ни за једну пројектну активност и да би учешће корисника у финансирању било неоправдано високо.
	
Табела 4. Приказ броја пројеката пријављених на конкурс и износ додељених средстава

	РБ
	Назив конкурса
	Средства додељена на конкурсу
	Укупан број пројеката
	Број одбачених пројеката
	Број пројеката од којих се одустало
	Број разматраних пројеката
	Број подржаних пројеката

	1.
	Конкурс за суфинансирање пројеката производње медијских садржаја намењених особама са инвалидитетом
	24.500.000,00
	158
	2
	



1
	156
	43



На веб сајту Министарства информисања и телекомуникација на адреси: https://mit.gov.rs/vest/20871/konkurs-za-sufinansiranje-projekata-proizvodnje-medijskih-sadrzaja-namenjenih-osobama-sa-invaliditetom-u-2026-godini.php и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/6abe6135-56b3-4620-96d3-1b74326da7e7 објављена су следећа документа: 
· ранг листа пројеката,
· записник о раду комисије,
· предлог комисије о расподели средстава и
· решење о расподели средстава.

8. Тематска разноврсност подржаних пројеката

На Конкурсу за суфинансирање проjеката производње медијских садржаја намењених особама са инвалидитетом подржани су пројекти који обухватају широк спектар тема, у складу са дефинисаним приоритетним областима, али и другим садржајима који доприносе остваривању јавног интереса у области јавног информисања. Највећи број подржаних пројеката односи се на положај особа са инвалидитетом, са 14 пројеката, што чини 32,6% од укупног броја подржаних пројеката. 9 пројеката (20,9%) је усмерено на теме које се односе на друштвено осетљиве групе, док 7 се у пројеката (16,3%) обрађује тема доступности установа културе и њихових програма особама са инвалидитетом.
Теме самосталног живота и укључивања у заједницу особа са инвалидитетом и учешћа особа са инвалидитетом у свим аспектима друштвеног живота заступљене су у по 4 пројекта, односно са по 9,3%. 2 пројекта (4,7%) усмерене су на професионалну рехабилитацију и запошљавање особа са инвалидитетом.
У по једном пројекту (2,3%) обрађују се теме спорта и физичке културе за особе са инвалидитетом, унапређење капацитета медија за извештавање о друштвено осетљивим групама, као и друштвене и породичне вредности.

Табела 5. Приказ броја подржаних пројеката по темама и областима

	Тема/Област
	Бр. подржаних пројеката  

	Положај особа са инвалидитетом
	14

	Друштвено осетљиве групе
	9

	Доступност установа културе и њихових програма особама са инвалидитетом
	7

	Учешће особа са инвалидитетом у свим аспектима друштвеног живота
	4

	Самостални живот и укључивање у заједницу особа са инвалидитетом
	4

	Професионална рехабилитација и запошљавање особа са инвалидитетом
	2

	Спорт и физичка култура за особе са инвалидитетом
	1

	Унапређења капацитета медија за извештавање о друштвено осетљивим групама и друштвених и породичних вредности.
	1

	Друштвене и породичне вредности	
	1

	УКУПНО
	43




Најзаступљенији жанр су информативно-образовни садржаји (25,6%), који чине више од четвртине свих пројеката. Следе документарни садржаји (20,9%) и прилози (14,0%).
Значајно су заступљене и вести (11,6%) и аналитичко-истраживачки садржаји (9,3%), док су интервјуи, чланци, едукативни радио пакети и репортажа мање заступљени. У Табели 6 дат је приказ броја подржаних пројеката по жанровима.


	Жанр
	Број подржаних пројеката
	Удео

	Информативно-образовни
	11
	25,6%

	Документарни садржаји
	9
	20,9%

	Прилог
	6
	14,0%

	Вест
	5
	11,6%

	Аналитичко-истраживачки текст/садржај
	4
	9,3%

	Интервју
	3
	7%

	Чланак
	2
	4,7%

	Едукативни радио пакет
	2
	4,7%

	Репортажа
	1
	2,3%

	УКУПНО
	43
	100%


   
        Табела 6. Приказ броја подржаних пројеката по жанровима

9. Подршка за удружења особа са инвалидитетом

У складу са условима конкурса, поштујући критеријум да приоритет имају удружења особа са инвалидитетом, Комисија је подржала свих 6 пројеката удружења особа са инвалидитетом која су се пријавила на конкурс, што чини 13,64% од укупног броја подржаних пројеката. 
Просечан износ додељен корисницима средстава на овом конкурсу је 570.000 динара док је просечан износ средстава додељених удружењима особа са инвалидитетом 592.000 динара, односно 14,3% изнад додељеног просека. 


10. Прилагођеност подржаних пројеката особама са инвалидитетом

Прилагођавање медијских садржаја потребама особа са инвалидитетом предвиђено је код највећег броја пројеката. Од укупно 43 подржана пројекта, код 27 пројеката (62,8%) предвиђено је да медијски садржаји буду у формату приступачном слепим и слабовидим односно глувим и наглувим особама (титл, знаковни језик, аудио формат или штампа). Остали пројекти не предвиђају прилагођеност у овом смислу, али су садржајно и тематски у складу са потребама одређене циљне групе особа са инвалидитетом (7 пројеката (укључујући и 4 пројекта намењена првенствено широј јавности, доносиоцима одлука и стручној јавности) или уопште особа са инвалидитетом и њихових породица (9 пројеката).  




Табела 7. Приказ броја подржаних пројеката према прилагођености особама са инвалидитетом и врсти медија


	Тип прилагођавања особама са инвалидитетом
	ТВ
	Радио
	Интернет портали
	Штампа
	Остало 
	Број подржаних пројеката

	Титл
	9
	
	1
	
	
	10

	Знаковни језик
	3
	
	1
	
	
	4

	Титл, знаковни језик
	2
	
	1
	
	
	3

	Аудио формат
	1
	3
	2
	
	
	6

	Звучни часопис
	
	
	
	
	1
	1

	Штампа
	
	
	
	3
	
	3

	Прилагођено према садржају одређеној циљној групи особа са инвалидитетом или примарној циљној групи пројекта
	4
	
	3
	
	
	7

	Опште 
	5
	
	4
	
	
	9

	
	24
	3
	12
	3
	1
	

	УКУПНО
	43

